Hotărârea Tribunalului din 13 septembrie 2023 – Synesis/Consiliul
(Cauzele T-97/21 și T-215/22)1
(„Politica externă și de securitate comună – Măsuri restrictive luate având în vedere situația din Belarus – Înghețarea fondurilor – Înscrierea și menținerea numelui reclamantului pe listele persoanelor, entităților și organismelor vizate – Eroare de apreciere”)
Limba de procedură: germana
Părțile
Reclamantă: Synesis TAA (Minsk, Belarus) (reprezentanți: G. Lansky și A. Egger, avocați)
Pârât: Consiliul Uniunii Europene (reprezentanți: T. Haas, J. Haunold și S. Van Overmeire, agenți)
Obiectul
Prin acțiunile formulate, întemeiate pe articolul 263 TFUE, reclamanta solicită anularea:
a Deciziei de punere in aplicare (PESC) 2020/2130 a Consiliului din 17 decembrie 2020 privind punerea în aplicare a Deciziei 2012/642/PESC privind măsuri restrictive împotriva Belarus (JO 2020, L 426 I, p. 14) și a Regulamentului de punere în aplicare (UE) 2020/2129 al Consiliului din 17 decembrie 2020 privind punerea în aplicare a articolului 8a alineatul (1) din Regulamentul (CE) nr. 765/2006 privind măsuri restrictive împotriva Belarus (JO 2020, L 426 I, p. 1),
a Deciziei 2021/353 a Consiliului din 25 februarie 2021 de modificare a Deciziei 2012/642/PESC privind măsuri restrictive împotriva Belarus (JO 2021, L 68, p. 189) și a Regulamentului de punere în aplicare (UE) 2021/339 al Consiliului din 25 februarie 2021 privind punerea în aplicare a articolului 8a din Regulamentul (CE) nr. 765/2006 privind măsuri restrictive împotriva Belarus (JO 2021, L 68, p. 29) și
a Deciziei (PESC) 2022/307 a Consiliului din 24 februarie 2022 de modificare a Deciziei 2012/642/PESC privind măsuri restrictive având în vedere situația din Belarus (JO 2022, L 46, p. 97) și a Regulamentului de punere în aplicare (UE) 2022/300 al Consiliului din 24 februarie 2022 privind punerea în aplicare a articolului 8a din Regulamentul (CE) nr. 765/2006 privind măsuri restrictive având în vedere situația din Belarus (JO 2021, L 68, p. 29),
în măsura în care aceste acte o privesc.
Dispozitivul
Conexează cauzele T-97/21 și T-215/22 în vederea pronunțării hotărârii.
Respinge acțiunile.
Obligă Synesis TAA să suporte, pe lângă propriile cheltuieli de judecată, pe cele efectuate de Consiliul Uniunii Europene.
____________
1     JO C 148, 26.4.2021.